APSTIPRINĀTS
Daugavpils valstspilsētas 
pašvaldības Iepirkuma komisijas 
2026.gada 3.jūlija sēdē, protokols Nr. 3

PIL 10.panta pirmās daļas iepirkums (2.pielikuma pakalpojums) virs ES sliekšņa
“Ēdināšanas pakalpojuma sniegšana Daugavpils Valsts ģimnāzijai”,
identifikācijas Nr. DVP 2026/115 
ATBILDES UZ JAUTĀJUMIEM Nr. 2
	Daugavpils valstspilsētas pašvaldības iepirkuma komisija 2026.gada 3.jūlija sēdē (prot.Nr. 3) izskatīja pretendenta EIS sistēmā uzdoto jautājumu un sniedz šādu atbildi:
Jautājums:
Par iepirkuma nolikumā noteiktajām prasībām
[1] Daugavpils valstspilsētas pašvaldība (turpmāk – Pasūtītājs) ir izsludinājusi iepirkumu “Ēdināšanas pakalpojuma sniegšana Daugavpils Valsts ģimnāzijai”, iepirkuma identifikācijas Nr. DVP 2026/115 (turpmāk – Iepirkums).
[2] Sabiedrība ar ierobežotu atbildību “CNC” kā ieinteresētais piegādātājs ir iepazinies ar Iepirkuma nolikumā noteiktajām prasībām un secinājis, ka pieteikuma atbilstošai sagatavošanai tam ir nepieciešams saņemt Pasūtītāja atbildes uz zemāk minētajiem jautājumiem:
[2.1] Iepirkuma nolikuma 1.3.6.punktā ir noteikts, ka Iepirkuma ietvaros slēgtā līguma maksimālā paredzamā līgumcena trīs gadu periodā ir EUR 850 000 bez PVN. Papildus no Iepirkuma nolikuma 1.pielikuma “Tehniskā specifikācija” Speciālajām prasībām ir secināms, ka kopējais ēdināmo izglītojamo skaits sastāda 986. Līdz ar to, lai nodrošinātu  ēdināšanas pakalpojuma sniegšanu visiem ģimnāzijas izglītojamiem uz trīs gadiem par Pasūtītāja noteikto līgumcenu EUR 850 000 bez PVN, viena izglītojamā vienas ēdināšanas  dienas izmaksas nedrīkst pārsniegt EUR 1,59 bez PVN (EUR 850 000 (Iepirkuma nolikumā norādītais finansējums) / 3 (gadi) / 36 (vidējais mācību nedēļu skaits gadā) / 5 (nedēļas darba dienas) / 986 (izglītojamo skaits) = EUR 1,59 bez PVN).
[2.2] Šīs vēstules [2.1.] punktā noteiktās izmaksas par viena izglītojamā vienas ēdināšanas dienu (EUR 1,59 bez PVN) ir nesamērīgi zemas. Pasūtītāja noteiktais finansējums ir par 38% mazāks nekā Ministru kabineta 2019.gada 10.decembra noteikumu Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” 3.punktā noteiktās izglītojamo ēdināšanas vienas dienas vidējās izmaksas - EUR 3,09 ar PVN jeb EUR 2,55 bez PVN. 
[2.3] Pamatojoties uz augstāk minēto, ieinteresētais piegādātājs lūdz Pasūtītāju skaidrot:
[2.3.1] Vai piegādātājs var piedāvāt līgumcenu, kas pārsniedz EUR 1,59 bez PVN, proti, piedāvāt līgumcenu, par kuru pakalpojuma sniegšanu nebūs iespējams nodrošināt trīs gadus, bet piemēram, gan divus gadus?
[2.3.2] Ja plānots, ka par Iepirkuma nolikuma 1.3.6.punktā noteikto paredzamo līguma summu ir jānodrošina ēdināšanas pakalpojums uz trīs gadiem, lūdzu sniegt detalizētu aprēķinu un datus, kas ņemti vērā, nosakot paredzamo līgumcenu, kā arī informāciju par ēdināmo personu skaitu iepriekšējos gados, lai piegādātāji varētu objektīvi izvērtēt piedāvājamo līgumcenu.
[3] Tā kā pieprasījums ir iesniegts, lai nodrošinātu atbilstoša piedāvājuma sagatavošanu Iepirkumam, būsim pateicīgi, ja atbilde tiks sniegta pēc iespējas īsākā termiņā. 

Atbilde:
Nolikuma 1.3.6.punktā ir noteikta maksimālā paredzamā līgumcena trīs gadu periodā  EUR 850 000.00 bez PVN. Paredzamās summas aprēķinā ņemts vērā pašvaldības un valsts finansējums (1.-4.klase), atbilstoši MK noteikumiem EUR 3.09 ar PVN, 5.-12.klases pašvaldības līdzfinansējums EUR 1.55 ar PVN (saskaņā ar Daugavpils valstspilsētas pašvaldības domes 14.12.2023. lēmumu Nr. 909 “Par pašvaldības līdzfinansējumu vispārējās izglītības iestāžu izglītojamo ēdināšanai”). Mācību dienu skaits: 170 dienas. Pasūtītājs neņēma vērā vecāku līdzmaksājumu, kas neietilpst līguma kopējā summā. Tas ir atsevišķs norēķins starp pretendentu un izglītojamā likumiskajiem pārstāvjiem.  
Respektīvi,  pusdienu cena  2,55 Eur bez PVN ir attiecināma tikai 1.-4.klasēm (prognozējoši 287 skolēni) - 2,55*287 skolēni *170 dienas *3 gadi  = 373 243,5 Eur bez PVN. Savukārt pārējiem skolēniem: 1,28 Eur bez PVN *699 skolēni * 170 dienas *3 gadi = 456 307,20 EUR bez PVN. Kopā: 373 243,5 +456 307,20 = 829 550,70 Eur bez PVN skolēnu ēdināšanai 3 gadu laikā (+20 000,00 EUR bez PVN nometnēm).
Saskaņā ar nolikuma 6.5.2.punku, viena izglītojamā ēdināšanas maksu par kompleksajām pusdienām EUR bez PVN attiecīgajā vecuma klašu grupā, nosaka pretendents un norāda to finanšu piedāvājumā. 
Komisija skaidro, ka punktā nav noteiks pusdienu cenas minimālais un maksimālais ierobežojums. Pretendentam tā jānosaka objektīvi un jāpiedāvā finanšu piedāvājumā, ņemot vērā arī vecāku līdzmaksājuma daļu.

